Diari Oficial de la Generalitat Valenciana


Sumari del DOGV 6900, del 12-11-2012 (2012/10226)

ORDE 67/2012, de 7 de novembre, de la Conselleria d'Educació, Formació i Ocupació, per la qual es modifica l'Orde de 27 d'octubre de 2009, de la Conselleria d'Economia, Hisenda i Ocupació, per la qual s'establixen les bases per a la concessió d'ajudes prèvies a la jubilació de treballadors i treballadores residents a la Comunitat Valenciana i les convoca per a l'exercici de 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6900

Data del DOGV
:   12-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10909


Data del document
:   07-11-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 67/2012, de 7 de novembre, de la Conselleria d'Educació, Formació i Ocupació, per la qual es modifica l'Orde de 27 d'octubre de 2009, de la Conselleria d'Economia, Hisenda i Ocupació, per la qual s'establixen les bases per a la concessió d'ajudes prèvies a la jubilació de treballadors i treballadores residents a la Comunitat Valenciana i les convoca per a l'exercici de 2012. [2012/10059]  
L'Orde de 27 d'octubre de 2009, de la Conselleria d'Economia, Hisenda i Ocupació, per la qual s'establien les bases que regulen les ajudes prèvies a la jubilació de treballadors i treballadores residents a la Comunitat Valenciana, va regular, en el títol II de l'annex I, les ajudes destinades a subvencionar els convenis especials de cotització a la Seguretat Social regulats per l'Orde LHB 0125/2003, de 13 d'octubre, del Ministeri de Treball i Assumptes Socials.  
Com a beneficiaris de les ajudes, l'Orde de 27 d'octubre de 2009 considerava els treballadors que van extingir la seua relació laboral en virtut d'algun dels expedients de regulació d'ocupació que figuraven en l'annex II i que en el moment de la sol·licitud tingueren una edat igual o superior a 55 anys.  
Raons d'índole social aconsellen modificar el contingut de l'esmentada orde amb relació als beneficiaris (annex I, títol II, base novena) per a especificar que, a més del requisit de l'edat, s'han de complir també els requisits de relació directa entre el conveni subscrit i l'extinció en l'empresa titular de l'expedient de regulació d'ocupació o procediment concursal i de falta d'ocupació efectiva dels beneficiaris per un període igual o superior a dotze mesos després de l'extinció de la seua relació laboral en virtut de l'esmentat expedient de regulació d'ocupació o procediment concursal. Pel mateix motiu és procedent modificar, per a actualitzar-lo, el llistat d'expedients de regulació d'ocupació i procediments concursals que podran ser objecte de les ajudes (annex II).   
D'altra banda, la base vint-i-cinc establix que anualment, a partir de l'any de publicació de les bases i mentres estiguen en vigor, s'actualitzaran els imports de les ajudes d'acord amb les variacions de l'IPC de l'any anterior al de la convocatòria. L'increment experimentat l'any 2012 ha sigut del 2,4 per cent.  
En compliment del que disposen les bases, s'ha de fixar el termini de presentació de sol·licituds en l'orde de convocatòria de les ajudes i donar publicitat als crèdits consignats en les lleis de pressupostos que han de finançar la seua concessió. En l'annex de transferències corrents de la Llei 10/2011, de 30 de desembre, de Pressupostos de la Generalitat per a l'exercici econòmic 2012, figura la línia pressupostària T0211.000, amb una dotació econòmica de 2.175.200 euros, dels quals 875.200 euros corresponen a fons procedents del Ministeri de Treball i Immigració i 1.300.000 euros a fons propis de la Generalitat.  
  
Encara que la competència per a convocar les ajudes, publicar la dotació que ha de finançar la concessió i fixar l'actualització dels imports d'aquelles està delegada en el director general de Treball, Cooperativisme i Economia Social, raons d'economia procedimental aconsellen que en este cas la competència s'avoque sense perjuí del que disposen les bases díhuit i vint-i-cinc.   
Cal significar que, com es tracta d'ajudes destinades a prejubilacions de persones físiques, treballadors afectats per expedients de regulació d'ocupació, que no exercixen activitats econòmiques ni professionals, no complixen el requisit d'avantatge econòmic ni falsejament de la competència que afecte els intercanvis comercials entre els estats membres, per la qual cosa queden excloses de l'aplicació del principi d'incompatibilitat amb el mercat comú formulat en l'apartat 1 de l'article 107 del Tractat de Funcionament de la Unió Europea, i no és per tant obligatori notificar-les a la Comissió Europea.  
  
Per això, fent ús de les facultats atribuïdes per l'article 28 de la Llei 5/1983, de 30 de desembre, del Consell, l'article 47 del text refós de la Llei d'Hisenda Pública de la Generalitat Valenciana, i el Decret 5/2011, de 21 de juny, del president de la Generalitat, pel qual s'assignen a la presidència i a les conselleries determinades competències, i vista la   
  
ANNEX II  
  
Expedients de regulació d'ocupació a què fa referència la base novena  
  
  
  
  
\* \* \* \* \*  
  
ANEXO II  
  
Expedientes de regulación de empleo a que hace referencia la base novena  
  
  
  
proposta del director general de Treball, Cooperativisme i Economia Social de 24 d'octubre de 2012, i de conformitat amb esta,  
  
  
  
ORDENE  
  
Article únic. Modificació de l'Orde de 27 d'octubre de 2009, de la Conselleria d'Economia, Hisenda i Ocupació, per la qual s'establixen les bases per a la concessió d'ajudes prèvies a la jubilació de treballadors i treballadores residents a la Comunitat Valenciana  
L'Orde de 27 d'octubre de 2009, de la Conselleria d'Economia, Hisenda i Ocupació, per la qual s'establixen les bases per a la concessió d'ajudes prèvies a la jubilació de treballadors i treballadores residents a la Comunitat Valenciana queda modificada de la manera següent:  
U. La base novena de l'annex I queda redactada de la manera següent:  
«Podran ser beneficiaris de les ajudes els treballadors que van extingir la seua relació laboral en virtut d'alguns dels expedients de regulació d'ocupació o procediments concursals que es detallen en l'annex II que s'incorpora a estes bases, i que complisquen els requisits següents:  
a) Que en el moment de la sol·licitud tinguen una edat igual o superior a 55 anys.  
b) Que el conveni estiga relacionat directament amb l'extinció en l'empresa titular de l'expedient de regulació d'ocupació o del procediment concursal.   
c) Que no hagen treballat per compte d'altri, un període igual o superior a dotze mesos, després de l'extinció de la relació laboral de l'expedient de regulació d'ocupació o del procediment concursal».  
  
Dos. L'annex II queda redactat de la manera següent:   
DISPOSICIONS ADDICIONALS  
  
Primera. Convocatòria  
Excepcionalment, sense perjuí del que disposa la base díhuit, i atenent criteris d'eficàcia i economia procedimental, s'avoca en el present acte la competència del director general de Treball, Cooperativisme i Economia Social, i es convoquen per a l'exercici econòmic 2012 les ajudes prèvies a la jubilació de treballadors i treballadores residents a la Comunitat Valenciana establides per l'Orde de 27 d'octubre de 2009 (DOCV del 2 de novembre).  
  
Segona. Dotació  
De conformitat amb el que establix el detall de transferències i subvencions de la Llei 17/2010, de 30 de desembre, de Pressupostos de la Generalitat per a l'exercici 2012, i tenint en compte l'Orde ESS/2044/2012, de 24 de setembre, per la qual es distribuïxen territorialment per a l'exercici econòmic de 2012, per a la seua gestió per les comunitats autònomes amb competències assumides, subvencions de l'àmbit laboral finançades a càrrec dels pressupostos generals de l'Estat, la Conselleria d'Educació, Formació i Ocupació finançarà les ajudes a càrrec del programa 315.10, Condicions de Treball, Cooperativisme i Economia Social, línia pressupostària T0211.000, amb 1.074.036 euros, segons el detall següent:   
- 199.036 euros són fons procedents del Ministeri d'Ocupació i Seguretat Social destinats íntegrament al finançament de les ajudes establides en el títol I.   
- 875.000 euros són fons propis de la Generalitat.  
  
Tercera. Termini de presentació  
Les sol·licituds es podran presentar en el termini d'un mes des de l'endemà de la publicació de la present orde en el Diari Oficial de la Comunitat Valenciana.  
  
Quarta. Actualització dels imports de les ajudes  
Les ajudes previstes en els títols II i III s'incrementen en un 2,4 per cent respecte de les quanties fixades per a l'exercici de 2011, i els seus imports són els que a continuació s'indiquen:  
  
  
  
  
Quinta. Regla de no increment de gasto  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a la Conselleria d'Educació. Formació i Ocupació, i en tot cas haurà de ser atés amb els mitjans personals i materials de la conselleria competent per raó de la matèria.  
  
  
DISPOSICIONS FINALS  
  
Primera  
Es faculta el secretari autonòmic de Formació i Ocupació per a dictar les instruccions i adoptar les mesures que considere oportunes per al desplegament i aplicació del que disposa esta orde.  
  
Segona  
Esta entrarà en vigor l'endemà de la seua publicació en el Diari Oficial de la Comunitat Valenciana.  
  
València, 7 de novembre de 2012  
  
La consellera d'Educació, Formació i Ocupació,  
MARÍA JOSÉ CATALÁ VERDET